Държавен вестник, бр. 17, 2017 г., стр. 37

БРОЙ  17	
Д Ъ Р Ж А В Е Н  В Е С Т Н И К 	
СТР.  37  
на Комисия „Професионална етика“. Комиси-
ята по атестирането и конкурсите осигурява 
възможност на кандидата да отговори и да 
представи доказателства преди изслушването, 
ако това се налага за изясняване на факти и 
обстоятелства. 
Чл. 52. (1) Поставените и получени въп­
роси и становища до Съдийската колегия, 
съответно Прокурорската колегия, на Висшия 
съдебен съвет и постъпилите отговори се пуб-
ликуват на интернет страницата на Висшия 
съдебен съвет в срок до 3 работни дни след 
постъпването им. Не се публикуват аноним-
ни сигнали, конкретни данни, съставляващи 
класифицирана информация, както и факти 
от интимния живот на кандидатите. 
(2) Писмените отговори на кандидатите по 
чл. 51 се представят в Съдийската колегия, 
съответно Прокурорската колегия, на Висшия 
съдебен съвет най-късно един ден преди из-
слушването на кандидата и се публикуват на 
интернет страницата на Висшия съдебен съвет. 
Чл. 53. След провеждане на избора мате-
риалите, публикувани на интернет страницата 
на Висшия съдебен съвет, се архивират и 
остават достъпни. 
Раздел III
Проверка за наличието на високи профе­
сионални качества на кандидатите
Чл. 54. Комисията по атестирането и кон-
курсите извършва проверка за професионал-
ните качества на кандидатите за заемане на 
длъжността, за която са се кандидатирали, 
въз основа на данни от: 
1. докладите от проверките на Инспекто-
рата към Висшия съдебен съвет в органите на 
съдебната власт, където е работил кандидатът;
2. годишните отчети за дейността на ор-
ганите на съдебната власт; 
3. атестационните формуляри, както и от 
всички документи, съдържащи се в кадровото 
досие на кандидата; 
4. докладите, съдържащи данни за състоя-
нието на органа на съдебната власт, за чието 
ръководство се кандидатства.
Чл. 55. (1) След анализ на събраните по 
чл. 54 данни и становищата и сигналите, 
постъпили по реда на чл. 50 – 52, както и на 
отговорите на кандидатите, постъпили по 
реда на чл. 52, Комисията по атестирането 
и конкурсите предоставя на съответната ко-
легия на Висшия съдебен съвет мотивирано 
становище за притежаваните професионални 
качества на всеки кандидат за администрати-
вен ръководител, което съдържа заключение 
за наличието или липсата на данни, поста-
вящи под съмнение високите професионални 
качества спрямо длъжността, за която се 
кандидатства. 
(2) Становището по ал. 1 се предоставя на 
кандидатите не по-късно от три дни преди 
датата на събеседването. 
Раздел IV
Проверка за наличието на високи нравствени 
качества на кандидатите
Чл. 56. (1) Комисия „Професионална етика“ 
извършва проучвания, събира необходимата 
информация и изготвя становище относно 
притежаваните нравствени качества на кан-
дидатите въз основа на данни от: 
1. Инспектората към Висшия съдебен съвет, 
прокуратурата, както и други компетентни 
органи и организации и публични регистри; 
2. относими материали в медии, проверени 
за обективност, обоснованост и достоверност; 
3. обосновани твърдения от колегите на 
кандидата, изразени по време на изслушва-
нето от общото събрание на съответния съд, 
проведено по реда на чл. 194а, ал. 7 от Закона 
за съдебната власт, и обосновани твърдения, 
съдържащи се в становището на прокурорите 
при съответната прокуратура, в случай че 
такова е изразено. 
(2) Комисията взема предвид и резулта-
тите от проверките на етичните комисии на 
органите на съдебната власт, отнасящи се до 
кандидатите, проверките на самата комисия 
по подадени сигнали и при случаи на само-
сезиране, както и тези, извършени от адми-
нистративните ръководители на кандидатите. 
Чл. 57. (1) След анализ на събраните по 
чл. 56 данни и становищата и сигналите, 
постъпили по реда на чл. 50 – 52, както и на 
отговорите на кандидатите, постъпили по реда 
на чл. 52, Комисия „Професионална етика“ 
предоставя на съответната колегия на Вис-
шия съдебен съвет мотивирано становище за 
притежаваните нравствени качества на всеки 
кандидат за административен ръководител, 
което съдържа заключение за наличието или 
липсата на данни, поставящи под съмнение 
високите нравствени качества и публичната 
репутация на кандидата. 
(2) Становището по ал. 1 се предоставя на 
кандидатите не по-късно от три дни преди 
датата на събеседването. 
Раздел V
Процедура по събеседването
Чл. 58. (1) Процедурата за избор на ад-
министративен ръководител се провежда от 
съответната колегия на Висшия съдебен съвет 
чрез събеседване. 
(2) Кандидатите се поканват за събеседва-
не в Съдийската, съответно Прокурорската, 
колегия на Висшия съдебен съвет най-малко 
14 дни (с оглед 7-днeвния срок преди събесед-
ването по чл. 50) преди датата на заседанието.
(3) Съдийската, съответно Прокурорската, 
колегия на Висшия съдебен съвет провежда 
събеседването с кандидатите за администра-
тивен ръководител по азбучен ред.